Missatge: De la paella al Prozac: converteixen un gas molt nociu en compost per fer medicamentsUn residu que es produeix quan se sintentitza l'antiadherent de les paelles pot servir per fer medicaments o productes agroquímicsRedacció 01 Mai 2017 - 13.15 Laboratori de l'Institut Català d'Investigació Química (ICIQ)Investigadors de l'Institut Català d'Investigació Química (ICIQ) han descobert la manera de reaprofitar un producte químic molt contaminant i convertir-lo en un compost útil per preparar fàrmacs, com per exemple l'antidepressiu Prozac. Es tracta del fluoroform, que es produeix quan se sintetitza tefló, l'antiadherent que es fa servir, per exemple, en la fabricació de paelles. El fluorofor és un compost químic molt contaminant i difícil d'eliminar, perquè és molt resistent al foc. Ara, el descobriment de la manera que aquest residu pugui servir per fer medicaments o productes agroquímics és una bona notícia, tant per a la gestió de residus com per al medi ambient.    Frédéric Ratel, responsable de la Unitat de Propietat Industrial de l'ICIQ, explica la importància de la troballa."Aquest gas és molt contaminant, té un efecte hivernacle molt més gran que el del CO2 per exemple, i se'n genera força quantitat a la indústria. Aleshores és un problema de gestió de residus. El fet d'haver trobat aquesta tecnologia que ens permet reaprofitar aquest gas com a producte de partida per fer productes de valor afegit obre el ventall de possibilitats per reaprofitar aquest residu."  Miquel Àngel Pericàs, director de l'ICIQ, hi afegeix: "Es pot reicorporar dins mol·lècules orgàniques d'una forma molt senzilla i es minimitza el potencial contaminant i té un valor econòmic gran."Les oficines de patents dels Estats Units i Europa li han concedit a l'Institut Català d'Investigació Química els drets d'explotació en exclusiva de la nova tecnologia. Ara, l'ICIQ busca empreses interessades a comprar la tecnologia que han patentat.

Resposta: La bona notícia seria que haguessin prohibit el prozac en comptes de prohibir les paelles antiadherents.